Hindi News

Local

Haryana

Panipat

Rocky Mittal; Singer Rocky Mittal Named In Chairman OF Manohar Lal Khattar Govt Publicity Cell

सिंगर रॉकी मित्तल बने सरकार की पब्लिसिटी सेल के चेयरमैन, पीएम के गाने गाकर हुए थे फेमस

7 महीने पहले



कॉपी लिंक

सिंगर रॉकी मित्तल।

पिछली सरकार ने एक और सुधार सेल का चेयरमैन बनाया था

हरियाणा के कैथल जिले के रहने वाले हैं रॉकी मित्तल

चंडीगढ़/पानीपत। वर्ष 2014 में पीएम मोदी के गाने गाकर फेमस हुए सिंगर रॉकी मित्तल को हरियाणा सरकार के सूचना एवं जन संपर्क विभाग की पब्लिसिटी सेल का चेयरमैन नियुक्त किया है। सूचना एवं जनसंपर्क विभाग के प्रिंसिपल सैक्रेटरी राजेश खुल्लर ने सोमवार को इस बारे में आधिकारिक पत्र जारी किया। इससे पहले सरकार ने रॉकी मित्तल को एक और सुधार सेल का चेयरमैन बना रखा था।





1 लाख रुपये होगी सैलरी

विभाग द्वारा जारी पत्र में पब्लिसिटी सेल के चेयरमैन का पद एक साल के लिए तय किया गया है। लेकिन इसे साल दर साल बढ़ाया भी जा सकता है। इसके लिए 1 लाख रुपये सैलरी और 40 हजार रुपये हाउस रैंट निर्धारित किया गया है। इसके साथ-साथ टेलीफोन, मोबाइल, कार, टीए-डीए और स्टॉफ भी निर्धारित किया गया है।





विवादित गानों की वजह से रहे चर्चा में

कैथल जिले के रहने वाले रॉकी मित्तल ने 2014 में भाजपा के लिए प्रचार किया। पीएम बनेगा नरेंद्र मोदी गाना उनका बड़ा फेमस रहा था। यह गाना वे पीएम नरेंद्र मोदी की हर रैली में गाते थे। लोकसभा और हरियाणा विधानसभा में भाजपा की जीत के बाद हरियाणा सरकार ने रॉकी मित्तल को एक और सुधार सेल का चेयरमैन बनाया था। रॉकी मित्तल ने 2019 चुनाव में कांग्रेस, राहुल गांधी, सोनिया गांधी और पूर्व सीएम भूपेंद्र सिंह हुड्डा पर विवादित गाने बनाए। इससे वे चर्चा में रहे। एक और सुधार सेल के चेयरमैन रहते-रहते वे कहीं भी छापेमारी करने पहुंच जाते थे। एक बार छापेमारी के दौरान महिला अध्यापक से उनकी जमकर बहस हुई थी, जिसका वीडियो सोशल मीडिया पर काफी वायरल हुआ था।